ອີຣ່ານວ່າ ຕົນບໍ່ເຄີຍ ຄິດຢາກໄດ້ ອາວຸດນິວເຄລຍ ມາ ຄອບຄອງ
ປະທານາທິບໍດີອີຣ່ານ ທ່ານ Rouhani ກ່າວວ່າ ປະເທດຂອງທ່ານ ບໍ່ເຄີຍຊອກສະແຫວງຫາ ອາວຸດນິວເຄລຍ ມາຢູ່ໃນຄວາມຄອບຄອງ.
ປະທານາທິບໍດີອີຣ່ານ ທ່ານ Hassan Rouhani ປະຕິຍານວ່າ ປະເທດຂອງທ່ານ ແມ່ນເດັດຂາດ ຈະບໍ່ຊອກສະແຫວງຫາ ເພື່ອ ໃຫ້ໄດ້ມາຊຶ່ງອາວຸດນິວເຄລຍໃນຮ່ອງຮອຍອັນຫຼ້າສຸດຊຶ່ງຜູ້ນຳທີ່ ຖືກເລືອກໃໝ່ເປີດກວ້າງເພື່ອໃຫ້ມີການປັບປຸງຄວາມສຳພັນກັບ ສະຫະລັດ ໃນການໃຫ້ສຳພາດຈາກກຸງເຕຫະຣ່ານຕໍ່ອົງການຂ່າວ NBC ນັ້ນ ປະທານາທິບໍດີ Rouhani ກ່າວວ່າ ອີຣ່ານບໍ່ເຄີຍຊອກສະແຫວງ ຫາ ເພື່ອໃຫ້ໄດ້ມາ ຊຶ່ງອາວຸດນິວເຄລຍ ແລະອີຣ່າ ບໍ່ວ່າຢູ່ໃນສະ ພາບໃດແມ່ນຈະບໍ່ຊອກຫາຊ່ອງທາງເພື່ອໃຫ້ໄດ້ມາຊຶ່ງອາວຸດທີ່ມີ ອະນຸພາບຮ້າຍແຮງໃດໆກໍຕາມ ອີຣ່ານໄດ້ຢືນຢັດມາເປັນເວລາຫຼາຍປີແລ້ວວ່າ ໂຄງການນິວເຄລຍຂອງຕົນແມ່ນມີຈຸດປະ ສົງໃນທາງສັນຕິ ສະຫະລັດແລະພັນທະມິດບາງປະເທດບໍ່ເຫັນດ້ວຍກ່ຽວກັບເລື່ອງນີ້ແລະ ໄດ້ຊ່ອຍໃຫ້ມີການຈັດຕັ້ງປະຕິບັດການລົງໂທດຫຼາຍໆຮອບທີ່ໄດ້ສ້າງຄວາມເສຍຫາຍໃຫ້ ແກ່ເສດຖະກິດຂອງອີຣ່ານ ທ່ານ Rouhani ທີ່ໄດ້ຖືກເລືອກ ໃຫ້ເປັນປະທານາທິບໍດີອີຣ່ານ ໃນເດືອນມິຖຸນາຜ່ານມາ ແມ່ນຖືກັນວ່າ ເປັນຜູ້ທີ່ນິຍົມແນວທາງປານກາງກວ່າປະທານາທິບໍດີຄົນກ່ອນທ່ານ Mah- moud Ahmadinejad ທ່ານໄດ້ສະເໜີແນະມາເປັນເວລາຫຼາຍໆເດືອນແລ້ວວ່າ ອີຣ່ານ ຄວນຈະຍິນຍອມຜ່ອນຜັນໃຫ້ແກ່ປະເທດຕາເວັນຕົກ ບາງຄົນທີ່ກຸງວໍຊິງຕັນຍັງມີຄວາມສົງໄສບໍ່ແນ່ໃຈ ໂດຍເວົ້າວ່າ ອຳນາດທີ່ແທ້ຈິງນັ້ນ ແມ່ນຢູ່ ໃນກຳມືຂອງຜູ້ນຳສູງສຸດອີຣ່ານ Ayatollah Ali Khamenei ແຕ່ທ່ານ Rouhani ກ່າວວ່າ ລັດຖະບານຂອງທ່ານ ມີອຳນາດໂດຍເຕັມ ຄວາມຮັບຜິດຊອບ ຢ່າງຄົບຖ້ວນ ແລະຄວາມ ເປັນອິດສະຫຼະທາງດ້ານການເມືອງຢ່າງພຽງພໍ ເພື່ອແກ້ໄຂບັນຫານິວເຄລຍໄດ້